9. ΑΠΟΦΑΣΙΣ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΕΜΠΟΡΙΟΥ Αριθ. 37921/2015 της 1/9 Σεπτ. 1955 Περί των δικαιωμάτων των χρηματιστών και συμβολαιογράφων επί μεταβιβάσεων ονομαστικών μετοχών. Έχοντες υπ' όψιν το άρθρ. 5 παρ. 3 του Ν.Δ. 3330/1955 "περί καταργήσεως της ονομαστικοποιήσεως των μετοχών των ημεδαπών Ανωνύμων Εταιρειών", αποφασίζομεν : Άρθρ.1.-1.Τα προς τους Χρηματιστάς και Συμβολαιογράφους δικαιώματα επί των μεταβιβάσεων ονομαστικών μετοχών καθορίζονται επί μεν των εισηγμένων εις το Χρηματιστήριον 3%ο, επί δε των μη εισηγμένων εις 4%ο, καταβλητέα παρ' εκατέρου των εν τη μεταβιβάσει συμβαλλομένων και άτινα υπολογίζονται, προκειμένου μεν περί εισηγμένων εις το Χρηματιστήριον μετοχών επί της συνολικής αξίας της γενομένης συναλλαγής, προκειμένου δε περί μη εισηγμένων επί της αξίας ην οι συμβαλλόμενοι διά δηλώσεώς των αποδίδουσι εις τους μεταβιβαζομένους τίτλους. 2.Επί μεταβιβάσεων λόγω χρηματιστηριακής μεταφοράς δεν καταβάλλονται δικαιώματα μεταβιβάσεως. Άρθρ.2.-Διά την εκτέλεσιν της διά του Ν.Δ. 3330/55 ανατιθεμένης εις το Γραφείον Εκκαθαρίσεως υπηρεσίας διατηρούνται τρεις εκ των εκτάκτων ημερομισθίων υπαλλήλων των προσληφθέντων δυνάμει προϊσχυουσών διατάξεων και επί τη αυτή ημερησία αποζημιώσει. 